
В няколко свои статии във връзка с Балканската война Ленин изтъква, 
че войната независимо от анексионистическите стремежи на балканските 
буржоазии изиграла прогресивна роля в развитието на балканските на- 
роди. Тя ликвидирала турския феодализъм на Балканите и открила пътя 
за прогресивното развитие на освободеното население. Обявяването на 
Балканската война се посрещнало с възторг от родопското население. 
То виждало в нея продължение на освободителната си борба, тъй като 
Илинденско-Преображенското въстание от 1903 г. не донесло свободата 
на Македония и Одринско. 

Като доброволец-санитар във войната участвувал и Стою Н. Шишков, 
включен в състава на 2] полк, освободил Средните Родопи. Шишков си 
водил кратки бележки под формата на дневник, в който се съдържат све- 
дения за придвижването на войските към границата от Асеновград, през 
Хвойна към Рожен, за тържественото им изпращане, за положението на 
населението непосредствено преди обявяването на войната, за състоянието 
на турците по границата, техпия дух, за снабдяването на армията, неуре- 
диците в санитарната служба, за грабежите на турците и др. По-късно този 
дневник му е послужил при написването на спомените за Балканската война. 
През време на войната, след бягството на Яверпашовата армия, той защи- 
тавал и настоявал да бъдат спасени българите мохамедани от погром и по- 
жари, като залагал пред бригадния командир себе си, главата си, живота 
си в уверение, че те няма да смутят тила на българската войска. И не се 


излъгал.“ 


1 В. И. Ленин. Съчинения. Т. 18 (ІУ изд. 1952 г.), с. 371—372, 402. 

2 ОДА — Пловдив, ф. 52 к, оп. 1, а. е. 16. 

з Тези спомени са отпечатани под заглавие „Палаският бой преди 20 години“ в сп. Ро- 
допа, год. ХІ, 1932, бр. 8, 9 и 10. В тях съвсем подробно са описани месгностите, през които 
са минавали войските, освобождаването на Устово, Райково, Карлуково, Петково и др., 
за боя на „Дълга усойка“, наречен Палаския бой, за бягството на неприятеля към юг и 


за радостта на населението от освобождението. 
я Ан. Маринов. Ст. Н. Шишков--спомени по случай 100 години от 


рождението му, 1965, непубликувани материали — ОДА — Пловдив, ф. 959 к, оп. 2, а.е. 70, 
с. 48 иН. Вранчев. Ст. Н. Шишков — дело и личност. — Родопа и родопската област, 
сборник в чест на Ст. Н. Шишков за 70 години от рождението му и за полувековната му 
културна дейност. София--Пловдив, 1953, с. 106—108. 


13 Родопски сборник, т. ПП ВоаорѕкКі$їагіпі.сот 

След свършване на военните действия Шишков бил назначен за комен- 
дант на Устово. Запазените документи в неговия архив го рисуват като 
принципен и безкомпромисен служител. Запазени са негови запо- 
веди? за назначаване на реквизиционни комисии, за реда за влизане и изЗ- 
лизане от Устово, преписки с командири на военни части, общински управ- 
ления,? полицейски началници и др., пред които настоявал да вземат 
мерки за запазване стоките на занаятчиите, изоставени по работилниците, 
дюкяните, ханищата, да се въдвори обществен ред и др. 

Разрухата от войната била голяма. Шишков виждал добре окаяното 
положение на населението в Родопите, дълбоките рани, които войната на- 
несла, и всячески се стремял да му помогне. Изпращал докладни записки 
до Министерството на вътрешните работи за състоянието и положението 
в различните околии на Родопите и предлагал конкретни мерки за подоб- 
ряването му. От тях научаваме за опожарени български и българомоха- 
медански села, за лоши пътища, липса на храни и ограбена покъщнина. 
„В цялата страна е пълно безвластие — пишетой.-- Разбойничеството и гра- 
бежите са развити в небивали размери.“ Шишков смята, че премахването 
на разбойничеството, осигуряването охраната на пътищата и съобщенията 
може да се осъществи с подобряване на полицейско-административната 
власт. За предотвратяване на епидемии Шишков предлага да се изпрати 
лекар и да се открият фелдшерски участъци в различните околии. 

Шишков се отнасял отрицателно към различните чужди мисии в Ро- 
допите и бил за забраняването им, тъй като под предлог, че раздават по- 
мощ, се домогвали до съвестта и изнасилвали верските убеждения на 
българското и помашкото население в превзетите страни. 

Известно е колко много Шишков обичал Родопите, родопското насе- 
‚ление, родното Устово. Дори и през трудните дни на 1912 г. като комен- 
дант не преставал да се грижи за издигането на Родопите и за опазването на 
културните му ценности. На 2. ХІ Шишков с писмо до Министерство на 
търговията и земеделието иска да му се отпусне акациево и борово семе 
за засяване „голотите“ край Устово, оставени в наследство от турската 
власт.? В друго свое писмо до Главната квартира на началника на военните 
пощи и телеграфи в Стара Загора Шишков изтъква нуждата от откриване 
на пощенска станция в с. Устово. В преписка с Министерство на Народ- 
ното просвещение настоява да се върнат и предадат на музеите ограбените 
ценни исторически предмети от разни лица; с комендантите в Пловдив, 
Райково идр.-- за въдворяване ред при разпределяне храните на гладува- 
щото население; грижел се за набиране на работници за поправка на 


пътищата"? и пр. 


5 ОДА -- Пловдив, Фф. 52 к, оп. 1, а. е. 278. 

в Пак там, а. е. 267. 

? Пак там, а. е. 277. 

в Пак там, а. е. 271. 

э Става дума за местностите Кавгаджик, Пазлак и др. около Устово, коиго турската 
власт безогледно оголвала и изсичала. 

10 ОДА -- Пловдив, ф. 52 к, оп. 1, а. е. 272. 

п Пак там, а. е. 273, 274, 275, 276. 

12 Пак там, а. е. 275, 277. 

Настояванията на Шишков допринесли щото управителният съвет 
на българското дружество „Червен кръст“ в София да отпусне сумата 50.000 
лева за пострадалото и разорено от войната население. Гази сума тряб- 
вало да бъде раздавана на най-нуждаещите се от специална комисия, пред- 
седателствувана от пловдивския митрополит Максим и счленове Ст. Н. Шиш- 
ков и Хр. Ив. Караманджуков ,1? като местни хора, добре запознати с ус- 
ловията и състоянието на Родопите. Както се вижда по-нататък, Шишков 
с охота приел това задължение. Към комисията се присъединил още В. Де- 
чев — книжовник от Чепеларе и Крум Савов — фотограф. 

Подетата акция за подпомагане на пострадалото население се пре- 
връща по-късно от църковната и светската власт в известното покръст- 
ване на българомохамеданите. Шишков имал положително отношение 
към тези действия. Той смятал че „начнатото дело е един велик акт кол- 
кото от културно гледище, толкова и от държавно-политическо“ (док. 7). 
Необходимо е било премахването само на турските имена, турските фе- 
сове и дрехи и богослужението в джамиите да се извършва не на турски, 
а на български език, както по време на нашето Възраждане, когато гръц- 
кият език бил заменен с български. Тази промяна започнала не по нареж- 
дане отгоре, а отдолу, из недрата на самите българомохамедани.!* Но 06- 
щата психоза през онези дни увлякла всички, бурните времена не дали 
възможност за по-трезви разсъждения и се стигнало до извращения. 

В своите писма и докладни записки до Пловдивския митрополит Мак- 
сим Шишков подробно описва действията на комисията по разпреде- 
ляне на помощите и дава сведения за положението в обходените места. 
Особено тежко било положението в бившата Дьовленска (Девинска) околия. 
Навсякъде се ширели глад, мизерия и болести. Полицейско-администра- 
тивната власт, вместо да полага грижи и да защищава населението от гра- 
бежи и спекула, сама издевателствувала над него и го доограбвала. Шиш- 
ков не се задоволява само с констатиране на фактите, а посочва конкретни 


13 Известен родопски деятел и книжовник, участник в Македоно-Одринското рево- 
люционно движение, роден в с. Чокманово, Смолянско. Дълги години издавал сп. Родопа. 

14 Покръстването започнало от гр. Даръдере (Златоград), където Енвер Хакъов, 
бивш съдебен служащ, само чегири дни след освобождението на града подал заявле- 
ние до местния свещеник Пантелей Кузмов, с което молел да бъде покръстен той 
и семейството му. Последвал го и брат му, Ешреф, а след него и Мехмед Ханджеров, 
бивш юзбашия. Последвали ги и други, понеже сами помежду си агитирали, та станали 
38 семейства. Енвер бил свършил няколко семестъра в турския правен факултет в Солун, 
та знаел историята и заявявал: „Аз ще нокръстя целия помаклък.“ Свещеникът недоумя- 
вал какво да прави с това спонтанно искане, затова отнесъл въпроса до архиерейския на- 
местник, който пък изпратил заявленията в Св. Синод--София. Синодът отговорил след три 
месеца, че това може да стане, като се спазят черковните правила, т. е да се подготвят мо- 
лителите да стане „оглашение“, да научат молитви, да намерят кръстници, които да ги упът- 
вати др. Това било равносилно на отказ, поради което свещеникът, пред когото молителите 
проявявали нетърпение, постоянно напомняли да стане покръстването, на своя глава решил 
и ги покръстил. Случаят подействувал заразително и из околните села и от тук нататък 
от доброволно покръстването се превърнало в принудително. След това при нашествието 
на башибозука през 1913 г. Енвер Хакъов бил убит зверски, а брат му Ешреф бил обесен, 
понеже не се върнал в мохамеданската религия. (вж. А. Страшимиров. 
В южните земи. С., 1918. с. 81—83; Свещ. Н. Ангелов. Паметни бележки от Ро- 
допите. — Родопски преглед, г. ІУ, 1933, кн. 4, с. 115—118; П. Ан. Маринов. 
Българите мохамедани през Балканската война — 1912 г. — непубликувани материали). 

мерки за излизане от тежкото положение. Той смята, че заменянето на 
съществуващите полицейско-административни власти „разследване на тех- 
ните деяния, подлагането им под строгостта на законите и изпращането 
на околийски началник, лице добросъвестно, опитно и честно“ ще оправи 
положението, ще сложи „край на анархията“. Той предлага да се отпусне 
допълнителна сума от 100000 лева за раздаване на помощи, да се построят 
временно дървени параклиси или да се превърнат джамиите в църкви. 
Наред с това предлага незабавно да се открият училища, като посочва 
лица, подходящи за учители в тези селища. Да се изпратят най-необхо- 
димите училищни предмети — черни дъски, тебешир, плочи, букварчета, 
писалки, да се приспособят сгради за обучение и откриване на неделни учи- 
лища за възрастни. 

Шишков предлага останалите от войните сираци българчета моха- 
меданчета да се съберат в сиропиталища в София и Пловдив, където да 
бъдат възпитани и подготвени като „сеячи на християнската култура по 
родните места“. 

Периодът 1912—1913 г. е един малък къс от богатия обществен и твор- 
чески живот на бележития родоповед, илюстрация за което са подбраните 
тук документи. Във всеки написан негов ред прозира обичта му към Ро- 
допите, към родопското население и стремежът му да помогне с всичките 
си сили, знания и възможности за издигането и процъфтяването на този 
колкото изостанал тогава, толкова и важен за нашата родина край. 


Писмо на Ст. Н. Шишков до министъра на вътрешните работи, с което 
иска “изпращане на полицейско-административна власт за въдворяване 
на реда. оро 


София, 20. Х. 1912 г. 


До Министъра на Вътрешните работи 


В покорените села на Ахъчелебийско, гдето няма българска войска 
и не може да се достави от 12 дни насам, владее пълна анархия, населе- 
нието изцяло се е предало на грабеж и разни изстъпления. Моля, веднага 
изпращане полицейско-административна власт да въдвори реда. 


Комедант: Ст. Шишков 


ОДА — Пловдив, ф. 52 к, оп. 1, а. е. 279, л. 9. 

Докладна записка от Ст. Н. Шишков до министъра на вътрешните 
работи за положението в Ахъчелебийска, Даръдерска и Скечанската кази!5 
след освобождаването им от турска власт. 


Пловдив, 2. ХІПІ. 1912 г. 
Докладна записка 


1. От опожарените помашки села жените се завръщат гладни и полу- 
голи. Добитъците, храните и покъщнините са ограбени. Системата на тур- 
ския юшур!, мобилизацията и войните им са попречили и тъй оскъдните 
храни да им останат неовършени и изгнили от дъждовете. Българското на- 
селение е пък занаятчийско, работническо. Цялата планинска страна от 
стотина села си доставя храна от Тракийското и Гюмюрджинското полета. 
Средства и добитъци никак няма. Зимата в планините е люта и при непро- 
ходимите пътища и липса на всякакви средства гладът е настъпил с всич- 
ката ужас и носи болести и смърт. 

Единственото спасение на населението е бързото откриване от Коопе- 
ративна банка склад от ръж и царевица в централния пункт Устово и раз- 
даване на населението на кредит. 

2. В цялата страна е пълно безвластие. Разбойничеството и грабе- 
жите са развити в небивали размери. За прекратяването им е нужно бързо 
изпращане с усилени стражи на полицейско-административни власти: 
околийски началници в Устово, Даръдере, Егридере (последното е из- 
горяло и за център на тази каза най-изгодно е близкото село Акбунар)!”, 
Кърджали и Султанери? и полицейски пристави или старши стражари 
с полицейски участъци в Смилян, Карлуково, Арда, Палас? и Топуклуг! 
(Ахъчелебийска каза), Шеин?, Мадан (Даръдерска каза) и по няколко 
такива в Кърджалийска, Егридерска и Султанерска кази. 

4. Разформироването, разчистването, обезоръжаването и връщането 
в домовете им на всички минали четници и разни скитници, пръснати из 
тази страна с единствената цел за грабежи. 

5. Претърсвания поголовно на Всички български села в Станимашка?, 
околия, Ахъчелебийско, Даръдерско и Скечанско, на първо място Чепе- 


15 Ахъчелебийска (Смолянска), Даръдерска (Златоградска), Егридерска (Ардинска), 
Скечанска (Ксантийска) кази (околии). 
1 Данък от зърнените храни, плащан в натура. 


17 с. Бял извор (Кърджалийско). 
18 с. Царичина (Момчилградско). 
19 с. Славейно. 

20 гр. Рудозем. 

21 с. Средногорци. 

22 с. Шахин — сега в Гърция. 
23 Асеновградска. 

ларе, Широка лъка, Аламидере,2* Турен, Арда, Райково, Пашмаклъ? 
и др., в които и жените са предадени на грабеж из помашките села. 

6. За предотвратяване на епидемии, възможни да се появят всяка 
минута от глад и мизерия, необходимо е бързото изпращане на лекар в цен- 
търа Устово, където е запазена една турска аптека, и откриване фелдшерски 
участъци в разни пунктове из споменатите кази, в които никога никаква 
санитарна власт не е имало. 

7. За пълното въдворяване на реда и спокойствието в тези страни 
военното положение трябва да бъде продължено още най-малко с една 
година. И през това време мъжкото помашко и българско население да 
поправи най-главните пътища, каквито турският режим е оставил в най- 
занемарено състояние. 

8. Забраняването на всякакви иноверни мисии, които под предлог, 
че раздават помощ, се домогват до съвестите и изнасилването на верските 
убеждения на българското и помашкото население в превзетите страни. · 
с 9. Християнският и човешкият дълг диктува, па и за респектиране 
държавния престиж между помашкото население, неговото привързване 
към новия ред на нещата, както и предразполагането му за възможно впо- 
следствие преминаване в лоното на християнската вяра, държавата ще 
извърши велик акт на държавническа мъдрост, ако отпусне една парична 
помощ най-малко от 20 000 лева за раздаване минимално от 20 до 50 лева 
на семейство между опожареното население, за да си построи временни 
бараки за презимуване. 


А Ст. Н. Шишков 
Комедант в Устово, сега в отпуск 
по болест 


ОДА — Пловдив, ф. 67 к, оп. 2, а. е. 121, л. 12—13. 


З 


Писмо от Ст. Н. Шишков до министерство на търговията и земеде- 
делието, с което иска изпращането на акациево и борово семе за залеся- 
ване на околностите на Устово. 


Устово, 2. Х1. 1913 г. До Министерство на търговията 
и земеделието 


София 


Чест ми е да Ви помоля, г. Министре, да благоволите и по възможност 
по-скоро ми изпратите чрез Чепеларското общинско управление 120 кг 


21 с. Полк. Серафимово. 
25 гр. Смолян. 

акациево и борово семе за залесяване голотите около Устово, каквито 
турският режим ни е оставил в наследство и причиняващи големи вреди 
и при най-малки порои. 


Комедант: Ст. Н. Шишков 


ОДА -- Пловдив, ф. 52 к, оп. 1, а. е. 266. 

Писмо от Ст. Н. Шишков до Началника на военните пощи и теле- 
графи в Стара Загора с искане да се открие пощенска станция в Устово. 


Устово, 7. ХТ. 1912 г. 
Стара Загора 


Главна квартира -- Началнику 
военните пощи и телеграфи 


Селото Устово от време и сега е единственият център в Централните 
Родопи и на главен кръстопът между Пловдив, Скеча, Сер, Неврокоп, 
Кърджали, Даръдере -- Гюмюрджина. Днес е главният етапен пункт 
на всички войскови и обозни части в тая страна. Големи мъчнотии се срещат 


от липсата на телеграфопощенска станция. 

Разпоредете, додето е в околността механикът Дундаров, нареждането 
на такава. През Устово по течението на р. Арда е минавала и турската 
телеграфна линия за Егридере, Даръдере и Одрин. 


Комедант: Ст. Н. Шишков 


ОДА — Пловдив, ф. 52 к, оп. І, а. е. 269. 

Писмо на Ст. Н. Шишков до министъра на вътрешните работи за огра- 
ничаване действията на иноверните мисии в селищата с българомохамедан- 
ско население. 


Александър Петров 


200 
и БАРЫ санаа А ода О АС О НАЛА 
Пловдив, 22. ХП. 1912 г. 


Многоуважаеми Г-н. Министре, 


Н. В. Преосвещенство митрополит Максим и г. Окръжният управител 
в Пловдив днес ми обадиха, че тукашният английски консул заедно с из- 
вестния и Вам евангелист г. В. Шопов днес или утре възнамеряват да за- 
минат за Дьовленско и Ахъчелебийско и лично да раздават помощи на 
завръщащите се помашки семейства. Считам за моя длъжност да Ви явя 
и помоля да се намери начин и отиде тая мисия в Дедеагачко и Серско, 
дето има опожарени от турците български села. Причините за това Ви 
изложих в една моя записка, както и лично благоволихте да ме изслушате 
върху положението в Родопите. 

С най-дълбоко почитание смея да бъда към Вас 


Ваш: Ст. Н. Шишков 


ОДА — Пловдив, ф. 67 к, оп. 2, а. е. П К, СЕ 

Писмо от Управителния съвет на Българското дружество „Червен 
кръст“ — София до Пловдивския митрополит Максим относно отпускане 
помощ за пострадалото население от войната и назначаване комисия за 
раздаване на помощите. 


Българско дружество До негово Преосвещенство 
„Червен кръст“ Пловдивски митрополит, Г-н. Максим 
София, 11. І. 1913 г. гр. Пловдив 


Управителният съвет на Българското дружество „Червен кръст“ от- 
пусна (50) петдесет хиляди лева за пострадалото и разорено от войната 
население отвъд Родопите, Рила и Македония. За да достигне тая ПОМОЩ 
до действително най-нуждающи се, останали без покрив, прехрана, облекло 
и кадърни работници и че тази помощ иде от дружеството „Червен кръст“, 
съветът реши раздаването на помощта да се възложи на една специална 
комисия от компетентни лица. По съобщението на нашия подпредседател 
Ваше Високопреосвещенство сте изявили желание да вземете участие 
в това дело на „Червен кръст“. Съветът реши да състави комисия под Ваше 
председателство и за компетентни за делото лица се показаха на управ- 
лепието г. Караманджуков, чиновник в Министерство на Просвещението, 
запознат с местните нужди, и г. Ст. Н. Шишков, под ведомството също на 
Министерството на Просвещението в града Ви, и едно духовно лице (све- 
щеник) по избор на Ваше Високопреосвещенство, което духовно лице да 
Ви заместя в обиколката на пострадалите места. 


КоаорѕкіЅіагіпі.сот 


Стою Н. Шишков през Балканската война... (у 


я ча 


Комисията ще действува под Ваше ръководство и указание, със съ- 
действието на местните административни, граждански и военни власти, 
за което ще се направи надлежно разпореждане от тяхна страна. Със сред: 
ствата комисията ще разпорежда според местните условия: 

1. Да събира сведения от местните власти по други пътища за дейст- 
вително нуждающите се, за тяхното състояние и положение, без раз- 
лика на народност и вероизповедание. 

2. Сведенията ще се проверяват лично от комисията, по възможност 
за всеки случай. , 

З. Според сведенията за състоянието на нуждаещото се семейство ще 
се определя размерът на помощта, за което ще се държат протоколни бе- 
лежки. 

4. Помощта ще се отпуща в пари или в храна, според това, както се 
намира за по-износно от комисията, според местните условия. , 

5. За купуване и доставяне храна комисията ще иска съдействието 
на властите. 

6. Освен отпуснатата сума от складовете на „Червен кръст“ ще се от- 
пущат и изпращат по искане на комисията предмети от облекло, каквото 
се намира или постъпва пригодно за целта. Комисията ще указва местата, 
гдето ще се изпращат такива предмети, и пътищата за по-бърза доставка; 
членовете на комисията ще разпореждат с раздаване на такива пред- 
мети. 

Ако се окаже нужда от повече лица за комисията, такива по Ваше 
искане ще бъдат назначени от управлението на дружеството или деле- 
гирани от Министерството на Вътрешните работи и Народното здраве. 

Управлението на дружеството, като съобщава горното, моли Ваше 
Високопреосвещенство да не откажете във Вашето, важно за случая уча- 
стие и съдействие, като приемете председателствуването: на комисията 
и очакваме телеграфически отговора Ви. | 

Като се препоръчваме на Светите Ви молитви, сме Ваши послушници. 


За подпредседател: Д-р Кирков 
(печат) Секретар: Д-р Божков 


ОДА — Пловдив, ф. 67 к, оп. 2, а. е. 121, л, 17. 

Писмо от Ст. Н. Шишков до Пловдивския митрополит Максим за пър- 
вите резултати на комисията по раздаване помощи на пострадалото на- 
селение от войната. 


КоаорѕкіЅіагіпі. сот 


202 Александър Петров 


Чепеларе, 20. І. 1913 г. 
Ваше Високопреосвещенство, 


Вчера дадохме първата парична помощ на 9 помашки семейства от 
Каршълъ”, находящи се тук. Днес ще дадем още на 30-на такива, пръс- 
нати из колибите на Богутево и Гюндюзица,? и наредихме да се върнат 
и установят в съседното им българско село Горно Дерекьой,28 дето ще 
се улесни покръщаването им, тъй като тук са под влиянието на Чепелар- 
ските помаци, които са упорити и над които много е повлиял Чичовски?”, 
както знаете със своето една седмица престояване като комендант. Явете 
за тая наша разпоредба на генерала, защото военните власти са тук оста- 
вили каршълийци, без да са знаели горните съображения. · 

Говорете в Бачковския манастир на игумена да приемат и кръщават 
там желаещите пленници помаци в Пловдив, като подтикват и гражда- 
ните на Станимака да изпълнят дълга си и събират за тях дрехи и пр. Има 
и голямо значение, ако се нареди това, защото в Пловдив все се намират 
пред очите на мюфтията и други турци, а в манастира обстановката е друга 
и по-лесно ще може да им се внушат християнските истини. Добре е това 
да донесете и ходатайствувате в Св. Синод, та ив Пловдив се нареди по- 
требното за тая мярка. 

Разпоредете да се внесат сумите в Чепеларската земеделска банка, 
защото тая що имаме, едва ли ще стигне за Дьовленско, дето изглежда, 
че нуждите са големи. Също е необходимо бързото изпращане на 1000 екз. 
от Евангелието, издадено от Св. Синод, а така също един фелдшер, за- 
щото из помаците има много болни без никаква медицинска помощ. 

Довечера ще бъдем с Божията воля в Широка лъка, а утре в Дьовлен. 
Пътуването е много мъчно, защото има сняг и 100 студ. Но делото е свято 
и Господ ще ни пази. | 

Целувам Св. Ви десница и съм Ваше духовно чадо 


Ст. Шишков 


ОДА — Пловдив, ф. 67 к, оп. 2, а. е. 125, л. 3. 


2 с. Виево. 
2? с. Зорница. 


28 с. Момчиловци. 
2? Д-р Георги Чичовски — правист. Свършил в Брюксел, съдия и адвокат, обявил 


се тогава рязко против покръстването на българите мохамедани, а после се проявил като 
пламенен радетел за народностното възраждане и осъзнаване на същите, вдъхновявал е 
и крепил дейността на Българомохамед. култ. просветна дружба „Родина“, за премахване 
робските дрехи -- фесове, яшмаци и фереджета; за усвояване на български народни 
лични имена, за премахване от джамиите на турско-арабския език и за въвеждане бого- 
служение за вярващите на български език и др. 


Стою Н. Шишков през Балканската война... 203 

Докладна записка от Ст. Н. Шишков до Пловдивския митрополит 
Максим за положението в Девинска околия и мерките, които трябва да 


се предприемат. 


Пловдив, 30. 1. 1913 г. Докладна записка 
до Негово Високопреосвещенство 


Пловдивския митрополит Г-н Максим, 
председател на комисията „Червен кръст“. 


1. Помашкото. население от Дьовленската околия в своето бягство 
през време на войната до Драма и Кавала и след това връщането му 06- 
ратно е било причина всичките негови добитъци и покъщнина да бъдат 
ограбени докрай, като е останало само с едните дрехи на гърба, и то скъ- 
сани. От 33 села с 3970 къщи опожарени са 1555. Опожарените семейства 
са се настанили в съседните оцелели. У всички почти липсват покривки 
и постелки, липсва и последният тенекиен съд за готвене и вода. Натъп- 
кани по няколко семейства в една стая, мизерията е неописуема. Нужно 
е снабдяването на това крайно нещастно население с покривки и постелки 
на повечето от 2000 семейства; навуща, чорапи с цървули на повечето 
от 5000 души, жени, деца и мъже; шапки на повечето от 2000 души за мъже 
и момчета и шамии (кърпи за глава) за жени и момичета повечето от 5000, 
а тенекиени съдове — 2000. 

2. Отпуснатата помощ комисията пред вид многобройното нуждаещо 
се население реши и почна да раздава от 2 до 5 лева на един член от цялото 
семейство, и то само на опожарените, а по-малко от тази норма на тези, на 
които домовете са оцелели. С тази нищожна помощ едва ли може да се 
набавят нуждаещите се сол и сапун, а за храна тя е далеч недостатъчна. 
Предполага се, че при тази крайна пестеливост комисията ще раздаде по- 
вече от 25 000 лева само в Дьовленско. За останалите помашки краища 
и християнски села из Родопите до Скеча и Дедеагач, както и комисията 
си е определила маршрута, нуждите и там са тъй големи, че ще трябва 
отпущането допълнително още една сума най-малко 100 000 лева. 

3. За прехранването обаче на това население до настъпването на жътва, 
снабдяването му със семе за пролетни посеви (зимни посеви съвсем малко 
са засети), а така също за подпомагането му да си съгради жилище и 06- 
заведе от малко-малко своето стопанство, държавата трябва да поеме 
грижата час по-скоро на себе си. 

4. Както през времето на войната, така и днес помашкото население 
продължава да бъде обект на зли и хищни хора, които от разни краища 
идват, обикалят селата, навлизат в домовете и доограбват и последната 
му запазена здрава дреха, съд или добитък, а някои и грозно безчинствуват 
с честтаму. Населението, силно изплашено, понася всичко това, без да смее 
да се оплаква, пък и няма кому. В селата Беден, Триград и др. се нат%- 
кали самозвани секретар-бирници, които ужасно тормозят населението: 
За жалост и самата полицейско-административна власт в Дьовленско 


204 КЕ Александър Петров 
Е ЫННРЧРТТИТЕОООЮ ци 


с всичките нейни органи е вършила и днес продължава да върши грозни 
деяния над населението. Съмнявам се, че тази власт след заминаването 
на комисията може би ще ограби от населението дадената му помощ. Нужно 
е не само час по-скоро премахването на всички досегашни полицейско- 
административни власти там, разследването на техните деяния, подла- 
гането им под строгостта на законите и изпращането на околийски на- 
чалник, лице добросъвестно, опитно и честно, което да тури край на анар- 
хията, която владее там. Без това начнатото християнско дело с поголов- 
ното и доброволно преминаване на помашкото население в християнската 
вяра още в началото си ще бъде компрометирано, престижът на държав- 
ната власт крайно уронен и резултатите сигурно от това ще бъдат печални. 

5. До днес повече от 15 помашки села поголовно са покръстени и влез- 
ли в лоното на православната християнска черква. В повечето от тях 
джамиите са изгорени и друга сграда не съществува за приспособление 
на молитвен дом. Бързо трябва да се построят в първо време дъсчени па- 
раклиси, а там, дето джамиите са запазени, бързо да се приспособят за 
черкви и да се снабдят с най-необходимите черковни принадлежности и още 
сега се изпратят грижливо подбрани свещеници, които на първо време 
могат да имат две и три близки села в една енория, начело с лице, достойно 
да заеме поста архиерийски наместник в Дьовлен. Същото положение 
е и за всички останали помашки села и покрайнини в Ахъчелебийско, Да- 
ръдерско, Егридерско и Скечанско, за които допълнително ще Ви се до- 
кладва, когато комисията отиде и с очите си види положението там. 

6. Начнатото дело с преминаването на помашкото население из Ро- 
допите от мохамеданска в християнска вяра е един велик акт както от кул- 
турно-християнско гледище, толкова повече и от държавно политическо. 
Моментът е крайно важен и психологичен и както е почнало и продължава 
днес, с такт, умение и грижа от всички ни продължава и занапред, ний 
в скоро време ще имаме целите Родопи и Пирин съвършено очистени от 
мохамеданството. А това е велико преобразование за християнството в Бъл- 
гарската държава. Обаче на новопокръстените е нужно бързото и енер- 
гично насаждане на главните християнски истини, които да му натъкнат 
реалната разлика между мохамеданския култ, в който е тънел, и христи- 
янството, което се явява и внася нов живот в него. Ето защо с покръща- 
ването на всяко помашко село наред със. свещеника, черквата, богослу- 
жението, моментно трябва и откриване на училище. За учители, без да се 
гледа на ценз, да се назначават всички възрастни излезли в пенсия, или 
до днес действували хора от по-старата школа, такива непременно да знаят 
и черковния ред и бит едновременно и певци в черквата. Хора отлежали, 
положителни, честни и дълбоко въодушевени от високия отечествен дълг, 
на който ще бъдат извикани да послужат. Те ще бъдат най-добрите и си- 
гурни работници за насаждане на здравите християнски семена и по- 
средством младежта направо между населението. Засега се знаят следните 
готови да поемат тази длъжност лица: Лука Каров, Георги Кацаров в Плов- 
див, Спас Гълъбов в Перущица, Иван Калинов и Страти Яков в Чепе- 
ларе, Ангел П. Георгиев в Широка лъка, Дойчо С. Каров, Калин Пейков, . 
Илия Мерджанов, Никола Запрянов и Иван П. Василев -- редници в П-ра 
погранична рота в ПашмаклъЪ, Радю Дечев. Раков и Тасков, редницив погра-. 

нична рота в Дьовлен; Славчо Шивачев в Ситово и Хр. Н. Шишков в Устово. 
Министерството на народното просвещение чрез Пловдивския кръжен ин- 
спектор може бързо да събере сведения и за други в окръга учители, годни 
за целта. През време на тридневното стоене комисията в Дьовлен и със 
съдействието на ротния командир там, тя откри училище, като взе от ро- 
тата учителът Радю Дачев и още в началото събра 30 новокръстени мом- 
чета и момичета. На третия ден с възхищение видя какви неоценими ре- 
зултати ще има в кратко време това училище във всяко отношение. 

7. С откриването на училищата в новопокръстените помашки села 
да се изпратят веднага на първо време: черни дъски, тебешир, плочи, пи- 
салки и букварчета. За помещения да послужат запазените турски мечити 
и малкия ремонт, дето би трябвало такъв, лесно ще извърши самото на- 
селение. Едновременно с това назначените учители да бъдат задължени 
да открият и неделни училища за възрастните, на които да държат и пуб- 
лични беседи върху главните истини на християнската вяра. 

8. Тридесет и три ученика от свещеническото училище в Бачковския 
манастир в началото на тази учебна година са били в трети курс. Те са 
хора положителни, повече от тях семейни и могат да бъдат още сега из- 
пратени за учители в новопокръстените села. 

9. Голяма част от българското население от Пещерско, Пазарджишко, 
Пловдивско, Станимашко, Ахъчелебийско, Неврокопско и др. през време 
на военните действия и отпосле се предало на грабеж из помашките села. 
По един или друг начин да се въздействува на това население да повърне, 
ако не изцяло, то поне отчасти заграбеното от помашкото население, което 
сега са негови братя не само по кръв, но и по вяра, носещи най-големите 
жестокости на съдбата. 

10. Новопокръстените имами, ходжи, молли, хаджии и др. способни 
пионери на мохамеданския култ ще бъдат също пионери и за християн- 
ството. Тяхното влияние между населението може да бъде прекрасно 
използувано, ако държавата по един или друг начин облекчи мизерното 
им положение, в което тоже наред с другите се намира. 

11. Всички останали сирачета без бащи и майки из помашкото насе- 
ление посредством административните власти да се приберат и настанят 
в сиропиталищата в Пловдив и София, дето поставени под особена грижа 
на възпитание в християнската наука, след няколко години ще бъдат тоже 
едни от полезните насаждачи на християнската култура в родните си места. 

12. В селата Дьовлен финансовата власт е задържала между другото 
40 оки домашни съдове и 300 оки вълна. Всичко това е собственост на са- 
мото местно население, за мизерията на които споменах. Същото нещо 
съществува и в Пашмаклийската финансова власт, Надлежното министер- 
ство още сега да заповяда да се раздадат тези от първа необходимост пред- 
мети на нуждаещите се. Тъй напр. 300-та оки вълна да бъде дадена на на- 
селението, което само може да се изработи по няколко чифта чорапи. Вън 
от това в Ахъчелебийско, а сигурно и другаде има запазени тоже от фи- 
нансовата власт вехти дрехи, постелки и покривки, които тоже е грешно 
да се държат, когато оголеното население мре от студ. 

13. В Кърджалийско и Скечанско има повече от 100000 кг тютюн 
конфискуван, а в Ахъчелебийско — аби и други платове, на които сто- 

паните не могат да се намерят и удостоверяват. Тези пък предмети могат 
да се продадат на публичен търг, а добитата сума да се внесе в „Червен 
кръст“ и употреби за раздаване помощ на нуждаещите се, 

14. В Дьовленско комисията се натъкна и на друга потресающа кар- 
тина: от глад, от студ и страх голяма част от населението боледува и мре, 
без да има първа медицинска помощ да му се даде. Ако не лекар, то поне 
един фелдшер с необходимите медикаменти да се изпрати в седалището 
на всяка околия. 

19. Тукашният английски консул е преминал през Дьовленско и Ахъ- 
челебийско, като оставил храна в някои села, които са имали добитъци 
и възможност да ги пренесат от Пазарджик и Пловдив. Обаче много други 
села, особено опожарените, при липса на добитък и мъже, не са могли да 
направят това. Ако за тези села английската мисия купи храните и се пре- 
несат в Чепеларе, ротният командир капитан Спасов в Дьовлен обеща, 
че ще може да нареди да се пренесат пък от Чепеларе в Дьовлен с помощта 
на обозния добитък при ротата. 

16. При пущането на тези пленници-помаци, находящи се в Пловдив 
и другаде, които пожелаят да приемат християнската вяра, да се извърши 
над тях обряда и оглашение с покръщение в Бачковския манастир, да пре- 
стояват там 10 дни, дето ще бъдат добре гледани и наставлени в христи- 
янските истини. С това ще се избавят от възможни давления и влияния 
от турците, ако те се оставят в Пловдив. 

17. Съзират се елементи и от българското население, а особено в Че- 
пеларе, които насърдчават и подстрекават помашкото население да не 
приема християнската вяра, та като си остане то мохамеданско, един ден 
да бъде обект на експлоатация, да се изсели в Мала Азия и да остави имо- 
тите си тям. Намират се и буйни млади хора, които било от прекалена рев- 
ност, било и от лични отмъщения прибягват до брутални средства, до на- 
силия. Освен това, както от Пловдив, така и от Серес, Драма и други гра- 
дове, дето има фанатизиран турски елемент, изпращат хора между по- 
машкото население тоже сцел да се възпират от неговото желание да приеме 
християнската вяра, а отгоре на това кроят и лъжливи оплаквания за из- 
вършени уж насилия в чуждите легации. Всички такива елементи трябва 
да се обуздават, да не се допущат между населението и виновните да се 
наказват. 

Член на комисията: 
Ст. Н. Шишков 

